An Danlugan ni Inâ iyo an lugar na binababaan kan imahen ni Inang Penafrancia tuyong ini ibabalik na sa saiyang santuario. An lugar na ini iyo an pampang kan salog sa gilid kan Tulay Tabuco. Bagong hinaman (2014), ini may anom na poste palibot asin an ikaanom iyo an halangkaw na maray na poste kun saen sa alitoktok  kaini may nakakaag na estatuwa ni Inang Santa Maria sa titulo niyang Inang Penafrancia.